stanford-oval/wikipedia huggingface dataset:
אגם באלה

| --- | --- |

 מידע כללי
 מיקום:  ויילס ויילס
 סוג:  אגם 
 מידות
 שטח:  4.84 קמ"ר
 אורך מרבי:  5.9 ק"מ
 אורך:  5.95 קילומטר
 רוחב מרבי:  1 ק"מ
 רוחב ממוצע:  1 ק"מ 
 עומק מרבי:  42 מטר
 מידע נוסף
 נהר מזין:  נהר הדי
 מקור לנהר:  נהר הדי
 מדינות באגן הניקוז:  ויילס 
 ערים:  באלה
 קואורדינטות:  52°53′N 3°38′W﻿ / ﻿52.883°N 3.633°W﻿ / 52.883; -3.633
  (למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסיאגם באלה(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסיאגם באלה(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אגם באלה(למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אגם באלה
 
לִ'ין טֶגיד (בוולשית: Llyn Tegid) או בשמו הנפוץ אגם בַאלָה (באנגלית: Bala Lake) הוא אגם מים מתוקים במחוז גוויניד' בצפון ויילס, הממלכה המאוחדת. האגם נמצא בשטחים ההרריים שבמזרח שמורת סנודוניה, הוא מוזן מכיוון דרום-מערב על ידי נהר הדי ומזין אותו לכיוון ההפוך.
האגם מגיע לאורך מרבי של 5.95 ק"מ ורוחב מרבי של קילומטר אחד, הוא בעל שטח של 4.84 קמ״ר, מה שהופך אותו לאגם הטבעי הגדול ביותר בוויילס. שמו המוכר "אגם באלה" נובע משם העיירה באלה ששוכנת בקצה הצפוני של האגם. משמעות השם בוולשית הוא "מוצָא האגם". בוולשית שם האגם הוא "ל'ין (אגם) טגיד", שככל הנראה נובע מהמילה הוולשית "טֶג", נאה.
האגם וסביבתו נחשבים ליעד תירות חשוב באזור, עם מספר מועדונים וחברות ספורט ימי. האגם נכלל ב-"אתגר שלושת האגמים" בתור האגם האחרון אחרי לוך אוו בסקוטלנד ואגם וינדרמייר באנגליה שעל המשתתפים לצלוח בשחיה. בשנת 1972 נחנך קטע מסילה לאורך האגם לטובת רכבת השימור אגם באלה (Bala Lake Railway) שמהווה אף היא יעד תיירות פופולרי באזור.
אברהם בן זאב

| --- | --- |
אין תמונה חופשית
 לידה:  7 בינואר 1923 וינה, הרפובליקה האוסטרית הראשונה 
 פטירה:  13 במאי 2014 (בגיל 91) חיפה, ישראל 
 מקום קבורה:  תל רגב 
 מוקד פעילות:  ישראל 
 
אברהם בן זאב (7 בינואר 1923 - 13 במאי 2014) היה משורר ופזמונאי ישראלי.
ביוגרפיה

בן זאב נולד בווינה כארטור שֶחטֶר-זייף. עלה לישראל ב-10 באוקטובר 1938 במסגרת עליית הנוער לקיבוץ עין שמר. עם יתר הצעירים העולים התקבלו כגרעין חברת נוער בשם "נֵצֶר" ובו 28 חברים. מדריכי הגרעין היו הסופרת והמחנכת, רבקה גוּרפיין וגֶצל אֶרליכמן. בעין שמר חיבר בן זאב מספר שירים על הסביבה: בְּדֶרֶךְ כַּרְכּוּר, בִּשְׂדוֹת כַּבָּארָה ועוד (בִּכּוּרֵי סְתָו, גסטליט, חיפה, תשמ"ו-1986) וכן פזמונים שונים לחגים ולמסיבות, אך בעיקר נודע שירו הראשון "זֶמֶר, זֶמֶר לָךְ". לפי עדותו חיבר את השיר ב-1940, בגיל 17. בשנה זאת התארחה בקיבוץ קבוצת נוער מבולגריה, ובערבי הווי משותפים הציגו חברי הקבוצה ריקוד בולגרי שמילותיו היו "כמה טוב לרקוד". בן זאב כתב במחברתו את מילות השיר החדש, על פי המנגינה ששרו הצעירים הבולגרים, וכך החלו חניכי חברת הנוער וחברי הקיבוץ לשיר את "זֶמֶר, זֶמֶר לָךְ" החדש ולצרפו למעגלי ההורה שלהם.
גרעין "נֵצֶר" סיים הכשרתו בעין שמר ב-1 בנובמבר 1940 וחבריו עברו לשער הגולן. חלקם עזבו והנשארים התאחדו עם הגרעין המקומי "הַשִּׁחְרוּר" שנקרא "נֵצֶר לַשִּׁחְרוּר". בשער הגולן עבד אברהם בענפי הקיבוץ השונים והיה פעיל בענייני תרבות וחברה, וגם שם חיבר פזמונים למסיבות החבר'ה, על פי מנגינות עממיות. בתקופה זו הכיר את תִּרְצָה בַּרְגָּל, שהייתה חברה בגרעין "הַשִּׁחְרוּר" ובגרעין המאוחד. היא הקימה שלישיית זמרים, יחד עם אברהם ורות (הלנה) פיגדוֹר (גם היא מגרעין "נֵצֶר") ולזכותם נזקף ביצוע הבכורה של "זֶמֶר, זֶמֶר לָךְ" ב-1942.
באותה עת, זכה אברהם לכינוי "פְּרִימוּס", לאחר שמילא תפקיד הפרימוס במחזה ההיתולי של נתן אלתרמן "נֵס גָּדוֹל הָיָה פֹּה". לכן, בשער הגולן היה זכור בן זאב שנים רבות בשם "אברם פרימוס".
ב-1947 עזב בן זאב את שער הגולן והתגייס לשירות צבאי. הוא הוצב לעבודה במטבח של מחנה מרכוס, בכרמל הצרפתי בחיפה. באמצע שנות ה-50, המלחין אפי נצר ניגן בהרקדות ולימד שירים במחנה מרכוס. ב-1957 חיפש מישהו שיכתוב מילים ללחן שחיבר לריקוד, והוא הופנה לבן-זאב. הפגישה בין אפי נצר לאברהם בן זאב הולידה את שירו הראשון של אפי נצר "הוֹרָה נְעוּרִים", שנדפס באותה שנה ב"בַּמַּעֲלֶה", עיתון תנועת "הנוער העובד", וכן גם שיר נוסף שלו "כָּל אֶחָד" (אַל נָא תֹּאמַר: רְאוּ אָדָם צוֹעֵד זָקוּף, בָּטוּחַ...), בלחנו של דוד זהבי. הקשר בין בן זאב לאפי נצר נמשך מספר שנים והניב עוד שירים. ביניהם, "שׁוֹבָךְ יוֹנִים" ב-1961, "אֲנִי וְשִׁירִי" בפסטיבל הזמר של 1964.
בן זאב המשיך ליצור קשרים עם מלחינים שהלחינו משיריו. כך היה עם דוד זהבי (שהלחין את "כָּל אֶחָד"), יוסף הדר (שהלחין את "הָאִישׁ וְהַגִּיטָרָה"), ניסן כהן הב-רון ("בְּסַנְדָּלַיִךְ"), יעקב שגיא ("דֶּבְּקָה בְּנוֹת הַכְּפָר"), אילן נובקוביץ' ("הַנְּשִׁיקָה הָרִאשׁוֹנָה") ושלמה בּירָן (בידרמן) ("בּוֹאִי"). את שיריו פרסם אברהם בן זאב לאור בשני קבצים: "בִּכּוּרֵי סְתָו" (גסטליט, חיפה, תשמ"ו-1986 - 61 עמודים) ו"דַפִּים" (סער, ת"א, תש"ן-1990 63 עמודים). ברשימת שיריו באקו"ם רשומים 64 שירים.
התגורר ברחוב ארלוזורוב בחיפה. הוא לא נישא ולא נולדו לו ילדים. את אהבתו לחיפה, ביטא בשירים רבים על העיר. בהם, "הָאִשָּׁה וְהַוָּאדִי" (על ואדי ניסנאס), "הָהָר הַיָּרֹק", "הָעִיר הַתַּחְתִּית", "בַּחֲזָרָה לְוָאדִי סַאלִיבּ".
בן זאב נקבר בבית העלמין תל רגב. ארבעה חודשים לפני מותו נערך לכבודו ערב הוקרה, עם מיטב שיריו, בבית האבות "בן יהודה" בחיפה, בו התגורר בשנתיים האחרונות לחייו, לאחר שלקה במחלת אלצהיימר.
בין שיריו הידועים

אל תשאל, לחן עם יידי – שרה: נחמה בוט
אני ושירי, לחן: אפי נצר – שרים: שושנה דמארי ושלישיית שׂריד
בבוסתן, לחן: יוסף הדר – שרה: אסנת פז
בואי, לחן: שלמה בירן (בידרמן) – שרים: "הדודאים" ואסנת פז
ביום חג [יפית מאגדה], לחן: אפי נצר – שרה: שרונה אהרון
בנות תענך, לחן: אוסקר סלאדֶק – שר: צדוק סביר
בסנדלייך, לחן: ניסן כהן הברון – שרים: "הפרברים"
בת הפונדק, לחן דוד טל -שרה שולמית לבנת
דבקה בנות הכפר, לחן: יעקב שׂגיא – שרים: "הפרברים"
דבקה הלל, לחן: אפי נצר – שרים: שולמית לִבנת וחבורת בית רוטשילד, חיפה
האיש והגיטרה, לחן: יוסף הדר - שרים צמד "דו-רון" ובנצי כהן
הורה נעורים, לחן: אפי נצר – שרים: שרונה אהרון, חב' בית רוטשילד ועוד
הנשיקה הראשונה, לחן: אילן נוֹבָקוביץ' – שרה: גילה אדרי
זמר זמר לך (לחן עממי בולגרי) – שרים: יפה ירקוני, גאולה גיל, הגבעטרון ועוד
טומבללייקה, לחן עממי יידי – שרה: שולמית לִבנת
ילד עיוור, לחן: חני דינור – שרה: נחמה בּוּט
כל אחד, לחן: דוד זהבי – שרים: דפנה זהבי ו"האירוסים"
כל העולם קרקס, לחן: יעקב שׂגיא – שר: דודו זכאי
לשוט, לחן: דוד זהבי – שרה להקת "פינה בעמק"
מכרות שלמה, לחן: אוסקר סלאדֶק – שרים: צדוק סביר ושולמית לִבנת
שובך יונים, לחן: אפי נצר – שרה: עליזה קאשי
שלושה רֵעים, לחן: דוד זהבי – שרה: להקת "האירוסים"
הערות שוליים

↑  חגי הוברמן, נפטר המשורר אברהם בן זאב ז"ל, באתר ערוץ 7, 13 במאי 2014
↑  עמי פרידמן, מת הפזמונאי אברהם בן זאב, באתר ynet, 13 במאי 2014
↑  רחל פרומן קומלוש, בת הפונדק שולמית לבנת מילים אברהם בן זאב לחן דוד טל מקולית 1960, באתר יוטיוב, ‏22.6.24
| --- | --- |
בקרת זהויות :  NLI: 987007312877105171  ISNI: 0000 0003 6989 4068  MusicBrainz: 6a30e40c-c6ab-47f1-b648-a7b4b78bed41  VIAF: 240600305   WorldCat (עם VIAF): 240600305
אבא בר קורייה

אבא בר קורייה היה אמורא בדור השלישי, דן עם רבי חייא בר אבא.
אמרותיו

"ותאמר האשה אל הנחש, והיכן היה אדם באותה שעה, אבא בר קורייה אמר נתעסק בדרך הארץ וישן לו"
"אמר אבה חלפו בר קורייה תאומה יתירה נולדה עם בנימן"
"מפקיד אדם מעשר שיני שלו אצל חבר ושל דמיי אצל עמי הארץ אבא חלפי בן קרויא אומ' בראשונה היו עושין כן חזרו לומ' אפי' חבר אין מפקידין אצלו שאין אתה יודע מי עומד אחריו"
שמו

כיוון שהוא מובא בספרות חז"ל פעמים מעטות יש חילופים רבים בשמו-
אבא- מובא גם כ"אבה".
ברוב המקומות מובא עם שם שני, בחילופים רבים- "חלפוי", "חלפו", "חליפא", "חלפי", "חלפון", "חלבו".
שמו של אביו מובא גם בחילופים רבים- "קורייה", "קוריה", "קרייה", "קורייה", "קרויא".
הערות שוליים

↑  בראשית רבה (וילנא), פרשה י"ט. מובא גם (בשינויי נוסחאות קלים) בבראשית רבה (תיאודור-אבלק), פרשה י"ט
↑  בראשית רבה (תיאודור אלבק), פרשה פב. מובא גם (עם שינויים) בבראשית רבה (וילנא), פרשה פ"ב, מדרש לקח טוב, בראשית, פרק ל"ה, תלמוד בבלי, מסכת בבא בתרא, דף קכ"ג, עמוד א'
↑  תוספתא, מעשר שני, פרק ד', הלכה ד'
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
Play Unconventional Chess and Win

עטיפת הספר
Play Unconventional Chess and Win‏ הוא ספר שחמט בשפה האנגלית, שיצא בהוצאת Everyman Chess בבריטניה (2014), ועוסק בשינויים בחשיבה השחמטאית כתוצאה מכניסת המחשב לתחום. הספר נכתב על ידי נעם מנלה וזאב זהר, בעריכתו המקצועית של רב האמן רם סופר.
בספר שלושה פרקים:
מעריכים את הדברים מחדש.
משתחררים מקבעונות.
מלך היפר אקטיבי.
בספר מוצגים 137 עמדות ואטיודים של בכירי שחקני השחמט בעולם בהווה ובעבר.
בספר מוצגת התפיסה על-פיה כניסת מחשבים חזקים לתחום השחמטאי גורמת לשינוי בהערכת שוויין של הפרדיגמות השחמטאיות הקלאסיות. הספר בוחן עשרה נושאים:
הערכה מחודשת של משבצות סגורות.
הערכה מחודשת של משבצות ללא דרך חזרה.
הערכה מחודשת של שווי הכלים.
הערכה מחודשת של מבנים הרמוניים.
הערכה מחודשת של חוסר קואורדינציה בין הכלים.
לחשוב כנגד האינטואיציה השחמטאית הקלאסית.
חוסר הבנה או הבנה חדשה?
הערכה מחודשת של נחיצותה של ההצרחה.
הערכה מחודשת למעמדו של מלך חשוף.
הערכה מחודשת לתפקידו של מלך אקטיבי בפתיחת ואמצע המשחק.
טענת הספר היא כי כניסת המחשב יצרה הערכה מחודשת של פרדיגמות ישנות כגון שווי הכלים, חשיבות ההצרחה, חשיבות השורה השנייה והשביעית בלוח השחמט, ועוד. כתוצאה מכך אנו רואים את עליית כוחם של שחקנים שוברי מסגרות. הספר מציג תפיסה חדשנית על-פיה לשחקנים הקלאסיים קשה להתמודד עם מסעים שוברי פרדיגמות והם נוטים לשגות מיד אחר כך. בספר מציעים המחברים להוסיף סימן שחמטאי חדש, לסימנים המוסכמים, המסומן ^ שמשמעותו "מסע מאתגר", כזה שעשוי לגרום לאיבוד עשתונות אצל היריב בסבירות גבוהה.
דוגמאות מהספר

מסעים שבמבט ראשון לא ברור לקורא המבין אם עשה אותם גאון שחמט או שחקן שלא מבין כלום
וישוואנתן אנאנד
-
מייקל אדמס
עמוד 18 בספר
מדריד 1998
מצב לאחר המסע ה-15 של השחור
השחור הקריב רגלי, השיג חופש עבור הכלים הקלים שלו ושליטה מסוימת במשבצות הלבנות במרכז הלוח. ההתלבטות העיקרית של הלבן היא היכן למקם את הרץ מ-ג1. . ב-ד2, ה3, ו4?
16. רא3!
מהלך מאתגר שמפחית מאוד את ניידות הרץ. למה אלוף העולם לעתיד שיחק ככה? מעניין לעקוב אחר קו החשיבה של אנאנד: ״חיפשתי מקום טוב לרץ השחור שלי, אבל לא הצלחתי למצוא אותו. בסופו של דבר החלטתי למקם אותו על א3, כדי שהוא לא יפריע לשאר הכלים שלי.
אנאנד האמין שהחוזקה העיקרית של הלבן לטווח הארוך היא צמד הרצים שלו, אף על פי שכרגע הם לא מאוד יעילים. היה צורך להזיז את הרץ מ-ג1 כדי לקשר את הצריחים ולאפשר התקפה על ג7, אבל כל שאר היעדים (ו4, ה3, ד2, ב2) היו מאפשרים את החלפת הרץ הזה בפרש או משאירים אותו פגיע. אז הרעיון הוא פשוט, לעת עתה הרץ מוגן על א3. מאוחר יותר, לאחר כמה שינויים במבנה הרגלים, הוא יחזור למשחק...
יבגני פוסטני
-
פביאנו קרואנה
עמוד 28 בספר
אליפות אירופה 2011
מצב לאחר המסע ה-18 של השחור
הלבן מיקם את הכלים שלו מצוין. הצריח שלו שולט בשורה החמישית ממרכז הלוח, בעוד הצריח השני ב-ב1 מכוון למלכה השחורה. אבל איך ממשיכים מכאן? המהלך צב5 נראה טבעי, אבל... 19.צז5!!
ערוגה חריגה ביותר לצריח, אבל זה המסע היחיד שנותן ללבן יתרון. לבן מאיים ר:ו7+ ולמלכה השחורה אין ערוגה טובה. 19.צב5 היה מאפשר 19...מהא6 20.רג4 פא5 עם משחק טוב לשחור.
19...רה6
ההגנה הטובה ביותר. 19...מהא6 20.מה:א6 ב:א6 21.צג5 נותן ללבן יתרון גדול.
20.צב5
ריקוד אלגנטי בשורה החמישית. עכשיו זה טוב מפני שהרגלים של שחור נחלשים.
השפעת הספר

הספר מוכר כחשוב בעולם השחמט, מצוטט בביטאונים מובילים, ואחד מכותבי הספר הוזמן להציג את הרעיונות המשתקפים בספר ברחבי העולם וכן בטור חודשי במגזין השחמט בריטיש צ׳ס מגזין. להלן מספר דוגמאות:
Judit Polgar Global Chess festival Budapest 2020  במשותף עם רב אמן ארטור קוגן
Chess & Technology conference 2020  במשותף עם רב אמן ג׳ייקוב האגארד
Judit Polgar Global Chess festival Budapest 2021- כיתת אמן
ב-2022 צפוי להפוך ספרו Play Unconventional Chess and Win לקורס באתר קורסי השחמט המוביל בעולם Chessable  לצד קורסים של אלופי העולם ולדימיר קראמניק ווישוואנתן אנאנד.
הספר זכה לביקורות אוהדות רבות ברחבי העולם במדינות בריטניה, גרמניה, שוודיה, ארה״ב וישראל. רב האמן קבלק (אנ') שבשיאו דורג מס׳ 10 בעולם הגדיר את הספר ״מדהים״ בטורו הקבוע בהפינגטון פוסט ובחוברת 12.2014 בעמוד 624 של הבטאון British Chess Magazine (אנ') הוא הוגדר כמקסים, מלא תובנות ומומלץ או במקור " A charming, insightful project and recommended".
ראו גם

תוכנת שחמט
הערות שוליים

↑  Schacksnack | Recension av Play Unconventional Chess and Win, Schacksnack | Schacksnack presenterar artiklar, nyheter, partier, problem och studier. Besökarna erbjuds även möjlighet att lämna kommentarer och diskutera runt dessa ämnen., ביקורת חיובית על הספר באתר השחמט השוודי, ‏2015-01-10 (ב־)
↑  Upsolution, Global Chess Festival 2021, www.globalchessfestival.com (בהונגרית)
↑  ChessTech – 5-6 Dec 2020 (באנגלית)
↑  Upsolution, LIVE, www.globalchessfestival.com (בהונגרית)
↑  Learn chess online: openings, tactics & more - Chessable.com, www.chessable.com
↑  The Chess Phoenix Rises Again, HuffPost, יש לגלול כמה עמודים כדי להגיע לביקורת על הספר, ‏2014-12-19 (באנגלית)
Wonder: The World Tour

Wonder: The World Tour היה סיבוב ההופעות החמישי של הזמר והיוצר הקנדי שון מנדס, לקידום אלבום האולפן הרביעי שלו Wonder. ההופעות, בחסות דיסני+, התחילו בפורטלנד, ארצות הברית ב-27 ביוני 2022. סיבוב ההופעות התחיל בארצות הברית ובקנדה ביוני 2022 והיה צפוי להסתיים באוגוסט 2023.
ב-12 במאי 2022, הוכרז כי מותג ההלבשה טומי הילפיגר יתרום מיליון דולר לסיבוב ההופעות כחלק משיתוף הפעולה למען קיימות של מנדס עם המותג על מנת למתן ולקזז חלק מההשפעה הסביבתית של הסיור.
ב-27 ביולי 2022, לאחר שדחה במקור שלושה שבועות של הופעות, הודיע מנדס ששאר סיבוב ההופעות בוטל עקב מצבו הנפשי.
רקע ופיתוח

מנדס החל לקדם את יציאתו של אלבום אולפן רביעי בסתיו 2020, כשתאריך היציאה הוכרז ב-4 בדצמבר 2020. מנדס הכריז ב-20 בספטמבר 2021 שהוא יצא לסיבוב הופעות ב-2022 באירופה וצפון אמריקה. תאריכי ההופעות הוכרזו ב-23 בספטמבר 2021, כשהכרטיסים החלו להימכר שבוע לאחר מכן.
ב-6 בדצמבר 2021, מנדס הכריז על מופעים נוספים באירופה, בעוד שצפון אמריקה קיבלה מופעים נוספים. ב-28 בינואר 2022, מנדס הודיע כי כל המופעים האירופיים המיועדים לשנת 2022 יעוכבו ל-2023 עקב מגפת הקורונה. ב-4 באפריל 2022, מנדס הכריז על מופעים נוספים בצפון אמריקה.
רשימת שירים

רשימה זו מייצגת את המופע ב-27 ביוני 2022 בפורטלנד. זה לא מייצג את כל המופעים לאורך סיבוב ההופעות.
"Intro"
"Wonder"
"When You're Gone"
"There's Nothing Holdin' Me Back"
"Call My Friends"
"Señorita"
"Treat You Better"
"Monster"
"Mercy"
"Look Up at the Stars"
"Teach Me How to Love"
"Lost in Japan"
"Why"
"Stitches"
"Can't Imagine"
"Song for No One"
"Ruin"
"305"
"Message in a Bottle" (גרסת כיסוי להפוליס)
"If I Can't Have You"
"It'll Be Okay"
"In My Blood"
הערות
במופע בסקרמנטו, נוסף השיר "Never Be Alone" למופע.
תאריכי הופעות

| תאריך | עיר | מדינה | אולם | מופע פתיחה | תפוסה | רווח |
| --- | --- | --- | --- | --- | --- | --- |
| 27 ביוני 2022 | פורטלנד | ארצות הברית | מודה סנטר | דרמוט קנדי | — | — |
| 28 ביוני 2022 | סיאטל | ארצות הברית | קליימט פלדג' ארנה | דרמוט קנדי | — | — |
| 30 ביוני 2022 | סקרמנטו | ארצות הברית | גולדן ואן סנטר | דרמוט קנדי | — | — |
| 2 ביולי 2022 | ונקובר | קנדה | רוג'רס ארנה | דרמוט קנדי | — | — |
| 4 ביולי 2022 | קלגרי | קנדה | סקוטיהבנק סאדלדום | דרמוט קנדי | — | — |
| 5 ביולי 2022 | אדמונטון | קנדה | רוג'רס פלייס | דרמוט קנדי | — | — |
| 7 ביולי 2022 | ויניפג | קנדה | קנדה לייף סנטר | דרמוט קנדי | — | — |
הערות שוליים

↑  "Shawn Mendes Teases Wonder: The World Tour & Fans Freak Out". iHeartRadio (באנגלית). נבדק ב-2021-09-25.
↑  "Shawn Mendes And Tommy Hilfiger Learn To "Play It Forward"". Wonderland (באנגלית בריטית). 2022-05-12. נבדק ב-2022-06-24.
↑  ״צריך לאסוף את עצמי״: שון מנדס ביטל את הטור העולמי, באתר ‏מאקו‏, 28 ביולי 2022
↑  @ShawnMendes (28 בינואר 2022). "I'm so sorry I won't be able to see you guys sooner 😔❤️ We unfortunately were forced to move the UK/EU tour dates t…" (Tweet). נבדק ב-2022-02-03 – via Twitter. {{cite web}}:  (עזרה)
↑  https://www.instagram.com/p/Cb73O0BF-FP/
↑  "Shawn Mendes Dazzles at 2022 Tour Kickoff in Portland: Photos, Review and Setlist". 28 ביוני 2022. {{cite web}}:  (עזרה)
| שון מנדס |
| --- | --- | --- |
| פרסים ומועמדויות • דיסקוגרפיה • שירים • הופעות | פרסים ומועמדויות • דיסקוגרפיה • שירים • הופעות |  |
| אלבומי אולפן | Handwritten • Illuminate • Shawn Mendes • Wonder • Shawn |  |
| אלבומי הופעה | Live at Madison Square Garden • MTV Unplugged |  |
| מיני-אלבומים | The Shawn Mendes EP |  |
| סיבובי הופעות | Shawn's First Headlines • Shawn Mendes World Tour • Illuminate World Tour • Shawn Mendes: The Tour • Wonder: The World Tour |  |
| ערכים קשורים | Shawn Mendes: In Wonder |  |
| שון מנדס – סינגלים |
| --- | --- | --- |
| Handwritten | "Life of the Party" • "Something Big" • "Stitches" • "I Know What You Did Last Summer" |  |
| Illuminate | "Treat You Better" • "Mercy" • "There's Nothing Holdin' Me Back" |  |
| Shawn Mendes | "In My Blood" • "Lost in Japan" • "Youth" • "Where Were You in the Morning?" • "Nervous" |  |
| Wonder | "Wonder" • "Monster" |  |
| סינגלים אחרים | "If I Can't Have You" • "Señorita" • "Lover (Remix)" • "Summer of Love" • "It'll Be Okay" • "When You're Gone" |  |
| השתתפות בסינגלים | "Oh Cecilia (Breaking My Heart)" |  |
אדוארד ברנספילד

| --- | --- |
 לידה:  1785 Ballinacurra, אירלנד 
 פטירה:  31 באוקטובר 1852 (בגיל 67 בערך) ברייטון, הממלכה המאוחדת של בריטניה הגדולה ואירלנד 
 מדינה:  אירלנד 
 מקום קבורה:  ברייטון 
 
מצר ברנספילד מהרי טאנגרה, האי ליווינגסטון; חצי האי האנטארקטי ברקע
אי המלך
ג'ורג'
אי המלך
ג'ורג'
אדוארד ברנספילד (באנגלית: Edward Bransfield‏; 1785 – 1852) היה ימאי בריטי ממוצא אירי-קתולי, מגלה ארצות, ממגליה הראשונים של יבשת אנטארקטיקה והשני שנחת על היבשת עצמה.
תולדות חייו

ברנספילד נולד בקורק שבאירלנד. ב-1803, בהיותו בן 18, התגייס לצי המלכותי הבריטי, והשתתף בין היתר בקרב טרפלגר ב-1805. ב-1812 היה לרב-חובל של ספינה בת עשרה תותחים. ב-1816, כרב חובל של ספינה בת 50 תותחים, היה שותף להפגזת אלג'יר. ב-1817 הוצב בשייטת הפסיפית בוולפראיסו שבצ'ילה.
ב-1819 גילה קברניט ספינות הסוחר ויליאם סמית' את איי שטלנד הדרומיים בעת שסטה דרומה מנתיבו בין בואנוס איירס לאיי פוקלנד. כאשר הגיעה ספינת הבריג שלו, "ויליאמס", לוולפראיסו החליט מפקדו של ברנספילד לחקור את האזור ביתר פירוט, ומינה את ברנספילד למפקד. ויליאם סמית נותר בתפקידו כנווט וכסגנו של ברנספילד. ב-28 בינואר 1820 נחת ברנספילד באחד מאיי שטלנד הדרומיים והכריז עליו כ"אי ג'ורג' השלישי", תוך שהוא תובע בעלות עליו בשם הכתר. בהמשך גילה את אי הפיל ואת האי קלרנס ומיפה אותם.
בהמשך פנה דרומה, תוך שהוא עובר את המצר בין האיים לבין חצי האי האנטארקטי, שב-1822 קרא לו ג'יימס ודל מצר ברנספילד. ב-30 בינואר 1820 נחת בחצי האי טריניטי, הנקודה הצפונית ביותר ביבשת אנטארקטיקה (פרט לחצי האי האנטארקטי). אף על פי שברנספילד לא היה מודע לכך, הקדים אותו האדמירל הרוסי פביאן גוטליב פון בלינגסהאוזן ביומיים בגילוי חצי האי האנטארקטי.
עם חזרתו לוולפראיסו מסר ברנספילד את הדוחות שלו ואת מפותיו למפקדו והם הועברו לאדמירליות בלונדון.
מעט מאוד ידוע על חייו של ברנספילד בהמשך. הוא נפטר בגיל 67. קברו המוזנח בחצר כנסייה בברייטון התגלה ב-1997 ושופץ על ידי בני משפחתו בסיוע קרן המורשת האנטארקטית הבריטית.
הספינה RRS Bransfield, ששימשה את משלחת המחקר האנטארקטית הבריטית (British Antarctic Survey - BAS) בין השנים 1991 - 1999, נקראה על שמו, וכן הר, אי ומצר ים שגילה.
הערות שוליים

↑  דיווח בארכיון אתר שורשים איריים
| --- | --- |
בקרת זהויות :  GND: 1203263007  ISNI: 0000 0000 4602 8827  LCCN: no98130446  SNAC: w6wz2qdc  VIAF: 29158368   WorldCat (עם VIAF): 29158368
אבא גוריו

| --- | --- |

 מידע כללי
 מאת:  אונורה דה בלזק
 שפת המקור:  צרפתית
 סוגה:  רומן
 מקום התרחשות:  פריז, צרפת 
 הוצאה
 תאריך הוצאה:  1834
 מספר עמודים:  253 (מהדורה ראשונה)
 הוצאה בעברית
 הוצאה:  הוצאת מצפה (מהדורה ראשונה)
 תאריך:  1930 (מהדורה ראשונה)
 תרגום:  אהרן ראובני (מהדורה ראשונה)
 מהדורות נוספות
 תאריך מהדורות נוספות:  ראה #מהדורות בעברית
 סדרה
 ספר קודם:  La señora Cornelia 
 הספר הבא:  Colonel Chabert 
 קישורים חיצוניים
 הספרייה הלאומית:  001315198, 001315196, 001792332, 002387157, 002748589, 002676885, 002505613, 001315195, 001315197, 001264232, 001315194
 
כריכת הספר בשפת המקור
אַבָּא גוֹרְיוֹ (בצרפתית: Le Père Goriot) הוא רומן של הסופר והמחזאי אונורה דה בלזק. הרומן הוא חלק ממכלול הרומנים והסיפורים של בלזק שזכה לשם "הקומדיה האנושית", ושייך, לפי החלוקה של בלזק עצמו, לקטגוריה "תמונות מהחיים הפרטיים". עלילת הרומן מתרחשת ב-1819, ונסובה אודות שלוש דמויות עיקריות: הקשיש ז'אן יואקים גוריו, המכונה אבא גוריו, פושע נמלט בשם ז'אק קולן, וסטודנט תמים מהפרובינציה בשם אז'ן דה ראסטיניאק. השלושה מתגוררים, יחד עם דמויות נוספות, באכסניה של מאדאם ווֹקר בפריז.
הרומן, שכתיבתו הושלמה בספטמבר 1834, פורסם בין 4 בדצמבר 1834 ל-26 בינואר 1835 בכתב-העת La revue de Paris בארבעה חלקים. הוא נחשב לאחד הרומנים החשובים ביותר של בלזק, שבו עשה הסופר לראשונה שימוש נרחב בדמויות שכבר הופיעו ביצירות קודמות שלו, טכניקה ספרותית שהייתה ייחודית לבלזק. אבא גוריו מייצג את הדגם המובהק של הרומן הריאליסטי, שבלזק נחשב אביו מולידו.